Na dertien jaar in die bedryf, agt albums, 'n kinder album en -DVD in samewerking met die animasie kunstenaar Diek Grobler, 'n digbundel, 'n koffie-tafel boek en aanbieder van die gewilde televisie reeks Reis na Gister, is Jak de Priester steeds entoesiasties oor sy loopbaan en sy bydrae tot die Afrikaanse taal.
12 Kinder rolprente, geskep deur Diek Grobler vir die musiek van Jak de Priester. JdP het 12 nuwe kinderliedjies geskryf met inspirasie deur sy eie kinders in die huis. Kinders het ook issues! Hulle moet pottytrain, leer om te deel en moet skool toe gaan....dis hel op aarde. So het JdP besluit om die wêreld van kinders in 12 nuwe kinderliedjies vas te vang. Diek Grobler is 'n wêreldbekende kunstenaar wat veral die medium van animasie gebruik en het vinnig besluit om die alledaagse lewenssituasies van kinders in animasie rolprentjies vas te vang. 'n Wegholsukses! Dis asemrowend gedoen. "Te cute!" is die regte beskrywing. 'n Fantastiese alternatief op al die ander kinderprojekte in die mark.
Na sewe oorspronklike Afrikaanse albums is dit die eerste kinderalbum uit die pen van Jak de Priester. Jdp se seun is 4 jaar oud en sy dogtertjie 2, dis hulle toedoen dat hy 12 kinderliedjies geskryf het. 'n Alternatief op Lollos en Tannie Carike wat hy al 2000 keer moes luister oppad erens heen in die motor of by die huis. Toe besluit hy om nuwe kinderliedjies te skryf. 'Want my kinders is musiek mal! Hulle sing en dans die heeldag. Die liedjies handel oor alledaagse goed in 'n kind se lewe. Myne!Myne!Myne! 'Mamma ek wil nie skool toe gaan nie! 'Te veel nannas kan jou tande laat uitval 'My ouma is 'n wonderlike ding! 'potty training liedjie 'Kleure van die reënboog is enkele titels op die album. Dit het 'n heerlike upbeat tempo wat kinders sal laat saamsing en dans. Die backtracks is ook gratis ingesluit, sodat kinders kan sing net wanneer hulle wil. Mag die kinders 'n jol hê!, want kinders wil ook rock en roll!!
Die CD sluit in 16 nuwe oorspronklike liedjies uit sy pen en 5 bonussnitte met van sy grootste treffers soos Sally Williams Nougat, Binnelanders se nuwe temalied wat in 2012 die lug gesien het, asook Groen Mamba wat steeds een van sy mees gevraagde liedjies is en die treffer Roer Jou Voete plus sy 2011 titelsnit, Die Liefde Los 'n Spoor.
Bogenoemde treffers het Jak de Priester 'n huishoudelike naam in die Afrikaanse musiekbedryf gemaak, maar dis veral die 16 nuwe snitte wat sy aanhangers baie opgewonde gaan maak. Liedjies soos "Fyn Lyn" "Skrif Teen Die Muur" en "As Jy Vir My Smile" is definitief die sterk radiotreffers, terwyl liedjies soos "Die Heel Eerste Dans", "Trein Na Kaapstad" en "Liefde Van My Lewe" liefdesballades is wat die hartsnare sal roer. 16 splinternuwe opwindende liedjies met tema's wat jou sal neem van die liefde tot die Karoo.
Jak de Priester gaan ongetwyfeld 'n spoor los in die harte van alle Afrikaanse musiekliefhebbers met sy nuwe album, Die Liefde Los 'n Spoor . Die titelsnit is beslis 'n treffer wat Jak sal vestig as een van die top Afrikaanse kunstenaars. Die Liefde Los 'n Spoor is Jak se sesde oorspronklike album met 18 splinternuwe liedjies uit sy pen. Dit is reeds twee en 'n half jaar sedert die vrystelling van sy treffer album Groen Mamba en aanhangers gaan 'n fees van keuses op die nuwe album hê. Daar is baie verrassings op die nuwe CD soos onder andere 'n duet met Dozi (Die Oom Song), en 'n asemrowende gestroopte toonsetting van die Antjie Krog gedig Stasie, plus nog 16 ander liedjies wat wissel van temas oor die liefde en die lewe. Die liedjie Roer Jou Voete sal 'n happy gevoel in die onderlyf gee, terwyl Emigreer en Pretoria Blues weer die heimwee in die hart sal sit. Êrens In Die Klein Karoo is die hartstogtelike lied wat Jak de Priester vir sy 98-jarige buurvrou in Vishoek geskryf het. Die liedjie is alreeds sedert laasjaar in aanvraag, maar aanhangers gaan nou eers die geleentheid kry om dit huis toe te neem. Die Liefde Los 'n Spoor, Nes Die Weduwee Se Kruik en News Café is sterk liefdesballades en God Se Kind 'n aangrypende dooplied vir sy seuntjie, Jamie. En dan is daar ook 'n bietjie rebellie in die liedjie Padwoede en aanhangers sal defintief kan assosieer met die emosie wat gepaard gaan met spitsverkeer en taxis. Die lied Toerbus En 'n Trailer is 'n aangrypende lied oor die lewe van 'n kunstenaar op die pad. Die nuuste toevoeging op die album is Gebed Vir Mija, vir sy dogtertjie wat onlangs gebore is. Hierdie is die eerste projek wat Jak de Priester onder die Coleske Artists vaandel doen en is opgewonde oor wat die toekoms mag inhou.
Die "show" met dieselfde titel is 'n beeldskone produksie saam met sy funky band met fantastiese verwerkings van sy beste en nuutste materiaal. Stories en gedigte uit die boek en "striking outfits". Dis 'n rock en roll-woordkuns produksie!
Daar's nie tyd vir enigeiets voordat die ding jou vat en gelukkig maak nie. Banjo'rige ritmes en vinnige lirieke maak skoffel tegnies die enigste ding wat natuurlik kom. Maar die koor sal jou kry, en so tussen die stof moet mens miskien pause op ...
Jak het in die afgelope paar jaar verskeie dinge beriek wat hom as kunstenaar onderskei van sy kontempores, met Coffee in my car steek hy die language barrier oor met 'n engelse song wat sy man kan staan teen enige ballad daar buite.